Tervetuloa Armon kalliolle! Minun nimeni on Petri Välimäki.
Olemme nyt Johanneksen evankeliumia käsittelevässä -
laajassa kokonaisuudessa tulleet jo jaksoon 23.
Haluan tässä kohtaa muistuttaa sinua, -
että voit tutustua koko sarjaan. Menet katsomaan www.tv7.fi, -
siellä Arkisto ja Arkistossa Armon kalliolla.
Sieltä voit katsoa kaikki nämä ohjelmat.
Aiemmissa ohjelmissa olemme nähneet, -
miten Jumala antaa Jeesuksessa Kristuksessa -
aivan valtavan rakkautensa, armonsa kohdata ihmiset -
mitä moninaisimmissa tilanteissa.
Olemme nähneet, miten Hän on valmis käymään ristille.
Hän kuolee ristillä sovittaakseen kaikkien meidän syntimme.
Viime kerralla näimme Johanneksen väkevän todistuksen, -
silminnäkijän kuvauksen siitä, -
miten monet kohtasivat ylösnousseen Herran Jeesuksen.
Ja hän itse oli yksi heistä.
Tällä kertaa tahdon kiinnittää katseeni -
tuon luvun 20 kahteen viimeiseen jakeeseen.
Siellä sanotaan näin: -
Siis oli valtavan paljon muitakin tekoja, -
joista voimme lukea esim. muista evankeliumeista.
Johanneksen mukaan paljon tunnustekoja oli.
Miksi hän on valinnut juuri nämä? Sillä on tietty selkeä tarkoitus.
Miksi hän kirjoittaa, toimii näin? Hän tahtoo reilusti sen kertoa: -
"...että te uskoisitte, että Jeesus on Kristus, Jumalan Poika, -
ja että teillä uskon kautta olisi elämä hänen nimessänsä."
Näin oli Johanneksen tarkoitus kirjoittaa.
Varmasti niin oli monen muunkin UT:n kirjoittajan tarkoitus -
kertoa, miten valtavan tosista asioista on kyse.
Voimme oikein pysähtyä tähän tällä kertaa.
Uskon nimittäin näin. Meillä on ylösnoussut Vapahtaja, -
Jeesus Kristus, joka on todella voittanut kuoleman ja elää.
Se on konkreettisesti tapahtunut, -
harvinaisen hyvin dokumentoitu tosiasia.
Tahdon tässä jaksossa vähän kuvata, miksi uskon näin.
Olen tätä asiaa eri näkökulmista tutkinut vuosia -
tai vuosikymmeniäkin ja olen päätynyt tähän uskoon.
Uskon, että näin asia on. Siitä seuraavaksi erilaisia näkökulmia, -
jotka myös Johannes nostaa vahvasti esiin.
Ensimmäinen niistä sanoo, että Jumalan oma Sana, Raamattu -
vahvistaa asian tavattoman selkeästi ja monipuolisesti.
Aivan samoin kuin tutkimamme Johanneksen todistus, -
koko Raamatun sisäinen todistus on mielestäni -
hyvin selkeä ja yksimielinen.
Jeesus itse kuvaa omaa toimintaansa, omaa palveluaan.
Hän sanoo: "Taivas ja maa katoavat, -
mutta minun sanani eivät koskaan katoa."
Jopa yhteen ainoaan Raamatun jakeeseen viitaten Hän voi sanoa -
ja sanoo (Joh. 10:35), että Raamattu ei voi raueta tyhjiin.
Siis Jeesuksen kannanotto Raamattu-keskusteluun on, -
että yhteenkin kohtaan viitaten Hän sanoo olevan mahdotonta, -
että Raamatun Sana ei pitäisi paikkansa.
Raamattu ei voi raueta tyhjiin. Tämä on Jeesuksen oma näkökulma -
ja kannanotto ja usko tähän asiaan ja ilmoitus meille -
Jumalan ilmoitus meille.
Hyvin samaan selkeään sävyyn puhuvat Raamatun evankelistat -
ja apostolit ja monet muutkin tästä asiasta.
Katsotaanpa esim. Luukkaan evankeliumin alusta, -
millä sävyllä Luukas kertoo kuvaavansa näitä tapahtumia.
Luen täältä jakeet 1-4.
[Teofilus = Jumalan ystävä]
Näemme, että hän siis halusi hyvin tarkasti tutkia kaikki.
Silloin oli jo kirjoitettu evankeliumeja.
Todennäköisesti Matteus ja Markus oli jo kirjoitettu.
Ja Luukas viittaa siihen, että on jo kirjoitettu.
Mutta hän on halunnut tutkia alusta asti kaikki -
ja kirjoittaa, että tietäisit, kuinka varmat ne asiat ovat.
Tähän hänellä olikin aivan erinomaiset mahdollisuudet.
Luukas oli näet Paavalin matkakumppani, -
mistä UT myös monin paikoin kertoo.
Apostoli Paavalin mukana kulkeva lääkäri, jolla myös oli -
hyvin tarkat ensikäden tiedot. Mistä hän ne sai?
Hän sai ne tutkimalla tarkasti, kuten hän juuri sanoo.
Hän esimerkiksi keskusteli Marian, Jeesuksen äidin kanssa.
Hän pystyi näin kertomaan Jeesuksen syntymän hyvin tarkasti.
Jopa äidin sydämen tuntoja myöten.
Mistä muualta tieto olisi tullut kuin Marialta?
Samoin esimerkiksi Jeesuksen veljiltä, Jaakobilta ja Juudaalta.
Tietysti myös apostoleilta ja muilta opetuslapsilta.
Hänen todistuksensa on, että hän on tehnyt työn tarkasti ja huolella, -
että me todellakin voisimme siihen luottaa.
Uskon, että hyvästä syystä. Kiitos Jumalalle!
Ja vielä Jumalan Pyhän Hengen johdatuksessa, uskon.
Siihen itse asiassa viittaa toinen tärkeä kirjoittaja, Pietari.
Katsotaanpa, millä sävyllä hän kuvaa näitä asioita.
2. Piet. 1:16: -
Todistus on taas se, että minkä me olemme omin silmin nähneet, -
siitä me kerromme. Tässä on samalla mukana toinen näkökulma.
Se on täysin aito, todellinen, inhimillinen todistus, -
mutta myöhemmin jakeessa 21 hän kirjoittaa: -
Eli he ovat toimineet Pyhän Hengen johdatuksessa.
Se on siksi Jumalan Sanaa, josta Raamattu sanoo, -
että jokainen Jumalan Sana on taattu. Aito inhimillinen todistus -
ja Pyhän Hengen johdatuksessa tapahtunut. Molempia yhtä aikaa.
Jumala on samalla tavalla johdattanut meille koko Raamatun.
Siksi on erittäin hyvä syy uskoa, että samalla sävyllä -
ja ajatuksella ovat muutkin kirjoittaneet.
Mainitsen vielä vähän tarkemmin kuin viimeksi -
eli 1. Joh. 1:n alussa Johannes sanoo näin: -
Huomaat, että kaikkien näiden todistusten sävy on se, -
että he kertovat sen, minkä varmasti todeksi tietävät.
Tässä ei ole pisaraakaan sellaista "olipa kerran tällainen tarina" -
tai jotain tuollaista. Uskon, että nämä ovat rehellisiä ihmisiä, -
jotka ovat tieten tahtoen halunneet antaa luotettavan todistuksen.
Sama koskee tietysti monia muitakin UT:n todistajia.
Hetken päästä hiukan lisää heistä.
Ne todistukset ovat kyllä kaikkein tärkein todistus.
Hehän olivat kaikkein lähimpänä Jeesusta.
Ei kukaan muu voi antaa niin tarkkaa todistusta kuin silminnäkijä.
Tämä on aivan selvää missä tahansa oikeudenkäynnissä.
Missä tahansa asioita tutkitaan, niin näin se on tietysti.
Erilaisia saman asian vahvistavia todistuksia on kyllä runsaasti, -
esimerkiksi monet jo 1. vuosisadalla eläneet -
ei-kristityt historioitsijat.
Tällaisia ovat mm. roomalaiset Suetonius, Tacitus ja Plinius -
sekä juutalainen 1. vuosisadan merkittävin historioitsija Josefus.
Heidän lisäkseen vielä Jeesukseen liittyviin tapahtumiin viittaavat -
samarialainen Thallus, joka kirjoitti koko Lähi-idän historian -
ja ehkä hieman vähemmän tunnettu syyrialainen Mara bar Serapionkin.
Monet näistä 1. vuosisadan merkittävimmistä historioitsijoista -
kertovat hyvin tarkasti Jeesuksesta ja Jeesuksen elämän tapahtumista.
Välillä hyvinkin tarkkoja yksityis- kohtia ja selkeää kokonaiskuvaa.
Tämä vahvistaa sen, että Jeesus on todellinen historian henkilö -
ja ne tapahtumat ovat hyvin todellisia.
Jopa nekin, jotka halveksivat tai väheksyvät, -
tulevat samalla todistaneeksi asioiden historiallisuuden.
Kolmanneksi on luonnollista, että Raamatun todistuksen -
ja ei-kristittyjen historioitsijoiden todistuksen lisäksi -
oli myös monia muita, Raamatun ulkopuolella olevia uskovia.
Heiltäkin on jäänyt Jeesuksesta kertova todistus.
Tällaisia jo 1. vuosisadalla eläneitä todistajia ovat -
mm. Papias, Polykarpos, Ignatius ja Klemens Roomalainen.
Ja siitä eteenpäin myös jatkuu tämmöinen samansävyinen...
Puhutaan näistä 1. vuosisadalla eläneistä -
ns. apostolisista isistä.
Sen jälkeen puhutaan apologeetoista.
Ja sitten puhutaan antignostilaisista isistä.
Siellä on Tertullianus, Eusebius jne.
Varsinainen pointti on siis, että Raamatun selvän ja tärkeimmän -
vahvistuksen lisäksi voimme muussa historiankirjoituksessa -
jo 1. vuosisadalta lähtien saada vahvaa todistusaineistoa.
Hyvinkin monipuolista siitä, että Raamatun tapahtumat ovat -
todella konkreettisia tapahtuneita tosiasioita.
Sanoisin, että yhdenkään muun historian henkilön -
elämässä tapahtuneita asioita ei ole yhtä voimallisesti todistettu.
Yhtä voimakasta dokumenttiaineistoa ei ole muista kuin Jeesuksesta.
Neljänneksi palaamme siihen tärkeimpään todistusaineistoon -
eli Uuteen testamenttiin. On tietysti hyvin monia silminnäkijöitä.
On hurja määrä silminnäkijöitä, jotka asettuvat todistajiksi, -
esim. apostoleitten todistukset.
Perimätieto kertoo, että heistä ehkä 11, -
ainakin suurin osa, kuoli marttyyrikuoleman.
Juudaksen jälkeen kenenkään ei tiedetä livenneen porukasta.
Päinvastoin säilyneet viestit kertovat, -
että he olivat loppuelämänsä valmiit todistamaan, että Jeesus elää.
Jopa sinne asti, että heidät sen vuoksi tapettiin.
Ei ole muuta selitystä. Kukaan ei olisi tehnyt tarinan takia tuota.
Ainoa selitys on, että he olivat nähneet ylösnousseen Jeesuksen, -
tunsivat Hänet ja tiesivät, mistä kyse.
Niin he Pyhässä Hengessä halusivat loppuelämänsä julistaa sitä.
Niin tärkeänä pitivät asiaa, että vankilaan, vainoon, kuolemaan asti.
Tällaisen todistuksen he meille tahtoivat jättää.
Sitten on tietysti Raamatun yleinen todistus. UT puhuu yli 100 kertaa.
Aiemmin on nähty Armon kalliolla, että jo VT:kin kertoo etukäteen.
Sitten on historian todistus alkaneista tapahtumista.
Läpi vuosisatojen ne kaikki miljoonat ihmiset, -
jotka ovat elämässään kokeneet, että Jeesus Kristus elää -
ja on muuttanut hänenkin elämänsä. Heistä minäkin olen yksi.
Halusin kertoa nämä asiat tänään sinulle ystävä, -
että sinäkin, joka itsessäsi olet mahdottoman heikko, ymmärtäisit, -
ettei heikkoutemme vaikuta. Epäillessämme ja pelätessämme -
Jeesus on ihan yhtä totta. Hän todella elää.
Meidän ei tarvitse kantaa Häntä. Hän kantaa meitä heikkoja.
Niin ovat hänen lupauksensa. Voimme nyt rukoilla yhdessä.
Hän uskon alkaja ja täyttäjä itse vahvistaa sydämesi -
ja elämän uskon sinussa, minussa ja meissä kaikissa.
Kiitos, rakas taivaallinen Isä, että ylösnousseen Herran -
Jeesuksen Kristuksen nimessä saamme rukoilla.
Tule, Jeesus, nyt sinua kutsuvan sydämeen ja minunkin sydämeeni.
Anna meille sinulta tuleva elävä, kestävä, pysyvä usko, -
joka kestää taivaaseen asti.
Jeesuksen nimessä ja veressä saat uskoa kaikki syntisi anteeksi.
Kun turvasi on Jeesuksessa, niin olet matkalla taivaaseen.
Ole siunattu. Hei.
Meillä on etuoikeus. Saamme olla välittämässä suurinta lahjaa: -
Jumalan armoa ja rakkautta. Tarvitsemme siihen myös sinua.
Kun tahdot olla tukemassa Armon kalliolla -ohjelmia, -
voit soittaa numeroon 0600 10077.
Näin olet mukana noin 10 eurolla.
Voit myös laittaa tukesi ruudulla näkyvälle tilille viitteen kera.
Kiitos lahjastasi!
Tekstitys: Tuula-Riitta Virrankare